The Heat (filem)

The Heat inggih punika filem kumedhi saking Amérikah Sarékat ingkang dipundamel taun 2013. Filem punika diarahaken déning Paul Feig, dhedhasar sekénario anggitanipun Katie Dippold. Paraga ingkang dipundhapuk wonten filem punika antawisipun Sandra Bullock lan Melissa McCarthy minangka agèn mirunggan FBI Sarah Ashburn lan dhétèktif Boston Shannon Mullins, ingkang ngayahi jejibahan mbongkar kagiyatanipun para mafia. Wiwitanipun, filem punika badhé dipunbabar tanggal 5 April 2013, nanging Fox mindhahaken dhateng tanggal 28 Juni 2013. The Heat sampun dipunbabar kanthi wujud DVD lan Blu-ray Disc nalika 15 Oktober 2013.

 Lampahan 
Agèn mirunggan FBI Sarah Ashburn (Sandra Bullock) punika juru sisik melik ingkang prigel dumunung wonten ing Kitha New York. Piyambakipun dipun-gethingi déning kanca agèn sabarakanipun amargi umuk lan solah bawanipun ingkang ngasoraken tiyang sanès. Wonten ing Boston, piyambakipun srawung kaliyan Shannon Mullins (Melissa McCarthy), satunggalipun pulisi ingkang prigel nanging asring ngendikan awon lan mboten manut dhumateng kantoripun, Dhepartemèn Kapulisèn Boston. Kawontenan punika ndadosaken Ashburn dipun-gethingi Mullins. Sanadyan sampun dipunpeksa déning mantrinipun, Hale (Demián Bichir), Ashburn suthik nyambut damel sesarengan Mullins.

Ashburn lan Mullins ngetutaken Hank LeSoire (Adam Ray) ingkang gadhah Club Ekko lan kasil nglebetaken virus wonten tilpunipun saperlu mundhut katerangan babagan rajaning narkoba, Simon Larkin. Sasampunipun medal saking papan panggènan punika, Ashburn lan Mullins panggihan kaliyan agèn saking DEA, Craig (Dan Bakkedahl) lan Adam (Taran Killam), ingkang saweg nandangi prakawis lan ajrih manawi perkawisipun dipunrampungi Ashburn lan Mullins. Ashburn lan Mullins manggihi vidhio nalika wonten ing mobil agèn DEA ingkang nedahaken sedhèrèkipun Mullins, Jason (Michael Rapaport), wonten sesambunganipun kaliyan organisasi kagunganipun Larkin. Jason nembé kémawon medal saking pakunjaran lan dipundhelikaken déning Mullins supados boten damel gègèr.

Ashburn maringi katerangan lan kapracayan dhumateng Mullins supados énggal tindak wonten griyanipun tiyang sepuhipun saperlu mundhut katerangan saking Jason babagan Larkin. Dumugi ing ngrika, tiyang sepuhipun Mullins (mliginipun ibunipun) lan sedhèrèkipun cacah tiga taksih gething dhumateng Mullins awit saking dipuncepengipun Jason.

 Pangaji 
PangajiKategoriPanampi lan nominatorKasil Alliance of Women Film Journalists Aktris Agèn Anyar Sing Diantu-Antu Dhéwé Melissa McCarthy American Comedy AwardsAktris Kumedhi Apik Dhéwé-Filem Sandra Bullock  Melissa McCarthy Gambar Obah Lucu Dhéwé Teen Choice AwardsChoice Summer Movie Star: Female Sandra Bullock  Melissa McCarthy  Choice Movie Chemistry Sandra BullockMelissa McCarthy Choice Summer Movie Comedy  Choice Movie: Hissy FitMelissa McCarthy  Broadcast filem Critics AssociationAktris Apik Dhéwé ing Kumedhi  Sandra Bullock  Filem Kumedhi Apik Dhéwé Golden Trailer Awards Don LaFontaine Award for Best Voice Over Twentieth Century Fox   Best Comedy TV Spot Twentieth Century FoxOpen Road Entertainment  MTV Movie Awards Best Comedic Performance Melissa McCarthy People's Choice AwardsFavorite Comedic Movie Favorite Comedic Movie Actress  Melissa McCarthy  Sandra Bullock  Favorite Movie Duo Sandra BullockMelissa McCarthy  St. Louis Gateway filem Critics AssociationBest Film-Comedy   Women filem Critics Circle Best Comedic Actress Melissa McCarthy 

 Filem candhakipun 
Boten dangu sasampunipun filem punika kababar, sutradara Feig mratélakaken bilih filem punika badhé dipunlajengaken.Bradford, Evans.MovieInsider "The Heat 2", 04-03-2013. Wonten ing sasi Oktober 2013, Bullock ngendika bilih piyambakipun badhé dipundhapuk malih wonten filem candhakipun.Rosen, Christopher.Lang, Brent.Puchko, Kristy.Felming, Mike.

 Rujukan 

 Pranala njawi 





 O'Hehir, Andrew. "“The Heat”: Police misconduct as feminism." Salon. June 28, 2013.
 The Heat at The Journalist

Kategori:Filem 20th Century Fox
Kategori:Filem Amérikah Sarékat
Kategori:Artikel Wiki Mrebawani II kalamangsa 1